**Izziņa par atzinumos sniegtajiem iebildumiem**

**Par Ministru kabineta noteikumu projektu “Grozījumi Ministru kabineta 2020. gada 10. novembra noteikumos Nr. 675 “Noteikumi par atbalsta sniegšanu nodokļu maksātājiem to darbības turpināšanai Covid –19 krīzes apstākļos””**

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu | | | | | |

Informācija par starpministriju (starpinstitūciju) sanāksmi vai elektronisko saskaņošanu

|  |  |  |
| --- | --- | --- |
| Datums | 17.11.2020. | |
|  |  | |
| Saskaņošanas dalībnieki | Finanšu ministrija, Tieslietu ministrija | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas 23.11.2020. atzinuma iebildumi un Tieslietu minsitrijas 23.11.2020. atzinuma iebildumi | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - | |

II Jautājumi, par kuriem saskaņošanā vienošanās ir panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
|  | Noteikumu projekta 4.punkts:  “6.1 Atbalstu par 2020.gada novembra mēnesī dīkstāvē esoša darbinieka darba algas kompensāciju nosaka proporcionāli dīkstāves periodam, no kura atbilstoši šo noteikumu 2.punktam atļauts izmaksāt atbalstu.” | **Finanšu ministrijas 23.11.2020. atzinuma Nr.4.1-37/28/6122 1.iebildums:**  Noteikumu projekta 4.punktā ietvertais noteikumu 6.1punkts paredz noteikt darbinieka darba algas kompensāciju proporcionāli dīkstāves periodam.  Ievērojot to, ka dīkstāves periods ir gan novembrī, gan decembrī un arī decembrī tas varētu būt nepilns mēnesis, tad ierosinām svītrot noteikumu projekta 4.punktā ietvertajā noteikumu 6.1punktā skaitli un vārdus “2020.gada novembra mēnesī”. | | **Ņemts vērā** | Skatīt precizēto Noteikumu projektu, vienlaikus no Noteikumiem izslēgta attiecīgā nodaļa. |
|  | Noteikumu projekta 9.punkts:  “23.1 Atbalstu par 2020.gada novembra mēnesī dīkstāvē esošas pašnodarbinātas personas vai patentmaksātāja darba algas kompensāciju nosaka proporcionāli dīkstāves periodam, no kura atbilstoši šo noteikumu 2.punktam atļauts izmaksāt atbalstu.” | **Finanšu ministrijas 23.11.2020. atzinuma Nr.4.1-37/28/6122 2. iebildums:**  2.  Noteikumu projekta 9.punktā ietvertais noteikumu 23.1punkts paredz noteikt pašnodarbinātajam un patentmaksas maksātājam algas kompensāciju proporcionāli dīkstāves periodam.  Ievērojot, ka pašnodarbinātais un patentmaksas maksātājs saņem ieņēmumus no saimnieciskās darbības nevis algu, kā arī to, ka dīkstāves periods ir gan novembrī, gan decembrī un arī decembrī tas varētu būt nepilns mēnesis, tad ierosinām aizstāt noteikumu projekta 9.punktā ietvertajā noteikumu 23.1punktā skaitli un vārdus “2020.gada novembra mēnesī dīkstāvē esošas pašnodarbinātas personas vai patentmaksātāja darba algas kompensāciju” ar vārdiem “dīkstāvē esošas pašnodarbinātas personas vai patentmaksātāja saimnieciskās darbības ienākumu kompensāciju”. | | **Ņemts vērā** | Skatīt precizēto Noteikumu projektu, vienlaikus no Noteikumiem izslēgta attiecīgā nodaļa. |
|  | Noteikumu projekts | **Finanšu ministrijas 23.11.2020. atzinuma Nr.4.1-37/28/6122 3.iebildums:**  Valsts ieņēmumu dienests neklasificē pēc NACE 2. red. klasifikācijas koda pašnodarbināto personu, kura saņem autoratlīdzību, nereģistrējoties kā saimnieciskās darbības veicēja, un patentmaksātāju.  Patentmaksātājam ir noteiktas saimnieciskās darbības jomas profesijas, par kurām maksā patentmaksu vai samazināto patentmaksu, taču fiziskajai personai, kas saņem autoratlīdzību, nereģistrējoties kā saimnieciskās darbības veicēja, šāda regulējuma nav.  Lai piemērotu Ministru kabineta 2020.gada 10.novembra noteikumu Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” 3.1.apakšpunktu, 21.punktu un 22.2.apakšpunktu, ir nepieciešami paredzēt, ka pašnodarbinātā persona, kura saņem autoratlīdzību, nereģistrējoties kā saimnieciskās darbības veicēja, un patentmaksātājs, iesniedzot iesniegumu, informē Valsts ieņēmumu dienestu arī par to, kādam NACE 2.red. klasifikācijas kodam atbilst gūtie ienākumi no saimnieciskās darbības.  Ievērojot minēto, lūdzam papildināt noteikumu projektu ar jaunu punktu, paredzot noteikt, kuras nozares atbilstoši Ministru kabineta 2018.gada 16.janvāra noteikumu Nr.28 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs” 1.pielikumam patentmaksas maksātājam atbilst NACE 2.red. klasifikācijas kodam un kādiem NACE 2.red. klasifikācijas kodiem tiek pielīdzināti autoratlīdzības saņēmēji, kas nav reģistrēti kā saimnieciskās darbības veicēji.  Ievērojot minēto, attiecīgi būtu papildināma noteikumu projekta anotācija. | | **Ņemts vērā** | Skatīt precizēto Noteikumu projektu, vienlaikus no Noteikumiem izslēgta attiecīgā nodaļa. |
|  | Noteikumu projekta Anoācija | **Finanšu ministrijas 23.11.2020. atzinuma Nr.4.1-37/28/6122 4. Iebildums:**  No noteikumu projekta neizriet, kāda informācija, ar ko un kurā brīdī ir jāsalīdzina, lai noteiktu, ka atbalsts par dīkstāvi vai summējot atbalstu dažādās nodarbinātības formās nepārsniedz 80% no darbinieka bruto darba algas pie katra darba devēja. Pašreiz Ministru kabineta 2020.gada 10.novembra noteikumu Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” 6., 16. un 23.punktā ir noteikta atbalsta aprēķināšanas kārtība un nevienā gadījumā tā nepārsniedz 75 % no deklarētās mēneša vidējās bruto darba samaksas un no vidējiem ienākumiem no saimnieciskās darbības.  Lai nodrošinātu vienotu izpratni un piemērošanu, lūdzam papildināt noteikumu projekta anotācijas 2.punktā ietverto piekto rindkopu ar konkrētu piemēru, atbilstoši noteikumu projekta 6.punktā ietvertajam noteikumu 11.punktam. | | **Ņemts vērā** | Skatīt precizēto Noteikumu projektu, vienlaikus no Noteikumiem izslēgta attiecīgā nodaļa. |
|  | Noteikumu projekta 13.punkts  “29. Valsts ieņēmumu dienests publicē savā tīmekļvietnē to darba devēju sarakstu, kuru darbinieki saņēmuši atbalstu, un to pašnodarbināto personu un patentmaksātāju sarakstu, kuri saņēmuši atbalstu. Valsts ieņēmumu dienests ir tiesīgs publicēt savā tīmekļvietnē to darba devēju un pašnodarbināto sarakstu, kuriem netika piešķirts atbalsts, norādot nepiešķiršanas iemeslus.” | **Finanšu ministrijas 23.11.2020. atzinuma Nr.4.1-37/28/6122 5. iebildums:**  Lai arī jau šobrīd Ministru kabineta 2020.gada 10.novembra noteikumu Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” 29.punkts nosaka, ka Valsts ieņēmumu dienests publicē savā tīmekļvietnē to darba devēju sarakstu, kuru darbinieki saņēmuši atbalstu, un to pašnodarbināto personu un patentmaksātāju sarakstu, kuri saņēmuši atbalstu, kā arī Valsts ieņēmumu dienests ir tiesīgs publicēt savā tīmekļvietnē to darba devēju un pašnodarbināto sarakstu, kuriem netika piešķirts atbalsts, norādot nepiešķiršanas iemeslus, tomēr lūdzam ņemt vērā, ka šajā gadījumā attiecībā uz informācijas par nodokļu maksātāju izpaušanu ir saistošs likuma “Par nodokļiem un nodevām” 22.panta pirmās daļas regulējums, kurā noteikts, ka nodokļu administrācijas ierēdnim (darbiniekam) ir aizliegts izpaust par nodokļu maksātāju bez viņa piekrišanas jebkādu informāciju, kas šim ierēdnim (darbiniekam) kļuvusi zināma, pildot dienesta (darba) pienākumus.  Tā kā saskaņā ar  Oficiālo publikāciju un tiesiskās informācijas likuma 9.panta sestās daļas 1.punktu noteikts, ka gadījumos, ja tiek konstatēta pretruna starp dažāda juridiska spēka tiesību normām, piemēro to tiesību normu, kurai ir augstāks juridiskais spēks, tad attiecīgi secināms, ka no tiesiskuma viedokļa raugoties, izņēmums no konfidencialitātes regulējuma, paredzot nodokļu administrācijas tiesības izpaust informāciju par nodokļu maksātāju ir nostiprināmas likuma nevis Ministru kabineta noteikumu līmenī.  Tāpat lūdzam ņemt vērā, ka informācija par patentmaksātājiem un pašnodarbinātām personām tomēr ir saistīta ar fizisko personu datu apstrādi, kas savukārt nozīmē to, ka šajā gadījumā būtu nepieciešams arī Datu valsts inspekcijas viedoklis par izstrādātā regulējuma atbilstību datu apstrādes normatīvajiem aktiem. | | **Ņemts vērā** | Precizēts Noteikumu projekts un Anotācija |
|  | Noteikumu projekta 13.punkts  “29. Valsts ieņēmumu dienests publicē savā tīmekļvietnē to darba devēju sarakstu, kuru darbinieki saņēmuši atbalstu, un to pašnodarbināto personu un patentmaksātāju sarakstu, kuri saņēmuši atbalstu. Valsts ieņēmumu dienests ir tiesīgs publicēt savā tīmekļvietnē to darba devēju un pašnodarbināto sarakstu, kuriem netika piešķirts atbalsts, norādot nepiešķiršanas iemeslus.” | **Finanšu ministrijas 23.11.2020. atzinuma Nr.4.1-37/28/6122 6.iebildums:**  Attiecībā uz regulējumu, kas paredz Valsts ieņēmumu dienesta tiesības publicēt savā tīmekļvietnē to darba devēju un pašnodarbināto sarakstu, kuriem netika piešķirts atbalsts, norādot nepiešķiršanas iemeslus, nav īsti saprotams, kādēļ tiek paredzēta informācijas publicēšana saraksta veidā. Atgādinām, ka Covid-19 infekcijas izplatības seku pārvarēšanas likuma 20.pantā ietvertais regulējums (attiecībā uz atbalsta atteikuma iemesliem) savulaik tika izstrādāts, lai Valsts ieņēmumu dienestam būtu tiesības sniegt informāciju par nodokļu maksātāju gadījumos, ja tas publiski izplata nepatiesas ziņas par atteikuma iemesliem, tādējādi maldinot sabiedrību par iestādes rīcību konkrētajā situācijā. Līdz ar to, ņemot vērā minēto pamatojumu – nav īsti izprotams, kā saraksta veidā publicētā informācija spēs sasniegt minētā regulējuma mērķi.  Lūdzam Ekonomikas ministriju ņemt vērā, ka Finanšu ministrija virzīs grozījumus Covid-19 infekcijas izplatības seku pārvarēšanas likumā, tajā skaitā likuma 20.pantā, to papildinot ar jaunu normu, nosakot, ka nodokļu administrācijas ierēdnis (darbinieks) drīkst sniegt informāciju bez nodokļu maksātāja piekrišanas par iemesliem, kuru dēļ ir atteikts piešķirt uz šā likuma pamata Ministru kabineta noteiktos atbalsta pasākumus, vai tie piešķirti, bet ir konstatēts, ka minētā atbalsta pasākuma pieprasīšana vai saņemšana nav bijusi pamatota.  Ņemot vērā minēto, Finanšu ministrijas ieskatā, nav nepieciešams likumā plānoto grozījumu dublēt arī Ministru kabineta noteikumos.  Savukārt, ja Ekonomikas ministrijas ieskatā Finanšu ministrijas virzītās grozījumu normu redakcijas ir pilnveidojamas, Ekonomikas ministrijai būs iespēja sniegt savus apsvērumus likumprojekta saskaņošanas procesa ietvaros. | | **Ņemts vērā** | Precizēts Noteikumu projekts un Anotācija. |
|  | Noteikumu projekta 12.punkts  “27.1  Darba devējs vai pašnodarbinātā persona vai patentmaksātājs nekavējoties informē Valsts ieņēmumu dienestu par dīkstāves pārtraukšanu darbiniekam, kuram piešķirts dīkstāves atbalsts, vai par citiem apstākļiem, kas ir par pamatu piešķirtā dīkstāves atbalsta izmaksas pārtraukšanai. Ja dīkstāves atbalsts pieprasīts vai saņemts nepamatoti vai darba devējs vai pašnodarbinātā persona vai patentmaksātājs pārtrauc dīkstāvi sakarā ar darbības atjaunošanu, darba devējs vai pašnodarbinātā persona vai patentmaksātājs labprātīgi atmaksā piešķirto dīkstāves atbalstu vai Valsts ieņēmumu dienests to piedzen, piemērojot likuma “Par nodokļiem un nodevām” noteikumus”. | **Finanšu ministrijas 23.11.2020. atzinumu Nr.4.1-37/28/6122 7.iebildums:**  Saskaņā ar anotācijā ietverto pamatojumu noteikumu projekta 12.punktā ietvertais grozījums, kas paredz papildināt noteikumus ar 27.1 punktu, ir izstrādāts ar mērķi, lai novērstu nelikumīgu valsts atbalsta piešķiršanu.  Tā kā nelikumīga valsts (komercdarbības) atbalsta atgūšana ir noteikta noteikumu 27.punktā, tad attiecīgi nav nepieciešams 27.1 punkta regulējums, it īpaši, ņemot vērā, ka tajā ietvertie nosacījumi pēc būtības ir attiecināmi uz pārkāpumiem, kuri nav saistīti ar valsts atbalsta regulējuma pārkāpumiem, kā arī tas ir pretrunā noteikumu 27.punktā noteiktajiem nelikumīga komercdarbības atbalsta atgūšanas nosacījumiem.  Norādām, ka atbalsta atgūšanas mehānisms to pārkāpumu gadījumos, kas nav saistīti ar valsts atbalsta regulējuma pārkāpumiem, tiks iekļauts Covid-19 infekcijas izplatības seku pārvarēšanas likumā. | | **Ņemts vērā** | Precizēts Noteikumu projekts, izslēdzot 12.punktu. |
|  | Noteikumu projekta 1. punkts | **Tieslietu ministrija 23.11.2020. atzinumu Nr. 1-9.1/1237 1.iebildums:**  Ar projekta 1.punktu paredzēts izteikt Ministru kabineta 2020.gada 10.novembra noteikumu Nr.675 "Noteikumi par atbalsta sniegšanu nodokļu maksātājiem to darbības turpināšanai Covid-19 izraisītās krīzes situācijas apstākļos" (turpmāk – MK noteikumi) 2.punktu jaunā redakcijā, precizējot, ka minimālais dīkstāves periods šo noteikumu izpratnē ir ne mazāks kā septiņas nepārtrauktas darba dienas dīkstāvē esošu darbinieku, pašnodarbināto personu un patentmaksātāju atlīdzības kompensēšanai. Lūdzam anotācijā pamatot, kāpēc ir izvēlēts šāds laika periods. | | **Ņemts vērā** | Skatīt precizēto Noteikumu projektu un Anotāciju. |
|  | Noteikumu projekta Anotacija | **Tieslietu ministrija 23.11.2020. atzinumu Nr. 1-9.1/1237 2.iebildums:**  Lūdzam anotācijā skaidrot, kāpēc MK noteikumu 9.punktā vairs nebūs prasības ņemt vērā darbinieka noslodzi pie katra darba devēja. | | **Ņemts vērā** | Skatīt precizēto Noteikumu projektu, vienlaikus no Noteikumiem izslēgta attiecīgā nodaļa. |
|  | Noteikuma projekts un tā Anotācija | **Tieslietu ministrija 23.11.2020. atzinumu Nr. 1-9.1/1237 3.iebildums:**  Saskaņā ar projekta 7. un 8.punktu un 25.7.apakšpunktu plānots nepiešķirt atbalstu par dīkstāvi un atbalstu algu subsīdijai, ja darbinieks darba tiesiskās attiecības uzsācis vai ja pašnodarbinātā persona saimniecisko darbību uzsākusi pēc 2020.gada 1.novembra. Kā norādīts anotācijā, šādi grozījumi paredzēti, lai nodrošinātu, ka atbalstam piesakās tādi darba devēji un pašnodarbinātās personas, kas pamatoti ir cietušas pandēmijas krīzes dēļ.  Tieslietu ministrijas ieskatā šāda pieeja nebūtu atbalstāma, ņemot vērā, ka lielākā daļa tomēr šos atbalsta mehānismus izmanto godprātīgi, turklāt šādi nosacījumi varētu tikt uzskatīti par nevienlīdzīgiem. Papildus jāņem vērā, ka Ministru kabineta 2020.gada 6.novembra rīkojums Nr.655 "Par ārkārtējās situācijas izsludināšanu" stājās spēkā 2020.gada 6.novembrī, līdz ar to nav saprotams, kāpēc gadījumos, kad darbinieks darba tiesiskās attiecības uzsācis vai pašnodarbinātā persona saimniecisko darbību uzsākusi pirms šā datuma, netiks piešķirts atbalsts. Tāpat arī nav skaidrs, kā būs, piemēram, ar tām personām, kas darba tiesiskās attiecības uzsāk pēc ārkārtējās situācijas izsludināšanas, strādājot nepilnu darba laiku. Ņemot vērā minēto, aicinām svītrot projekta 7. un 8.punktu un 25.7.apakšpunktu vai arī papildināt anotāciju ar papildu pamatojumu un skaidrojumu attiecīgo grozījumu nepieciešamībai. | | **Ņemts vērā** | Skatīt precizēto Noteikumu projektu un Anotāciju. |
|  | Noteikumu projekta 12.punkts | **Tieslietu ministrija 23.11.2020. atzinumu Nr. 1-9.1/1237 4.iebildums:**  4. Ar projekta 12.punktu MK noteikumi cita starpā tiek papildināti ar 27.1 punktu, nosakot, “ja dīkstāves atbalsts pieprasīts vai saņemts nepamatoti vai darba devējs vai pašnodarbinātā persona, vai patentmaksātājs pārtrauc dīkstāvi sakarā ar darbības atjaunošanu, darba devējs vai pašnodarbinātā persona vai patentmaksātājs labprātīgi atmaksā piešķirto dīkstāves atbalstu vai Valsts ieņēmumu dienests to piedzen, piemērojot likuma “Par nodokļiem un nodevām” noteikumus”.  Lūdzam svītrot no normas regulējumu, kas paredz atmaksāt piešķirto dīkstāves pabalstu gadījumā, ja dīkstāve tiek pārtraukta sakarā ar darbības atjaunošanu. Šāda prasība nav uzskatāma par pamatotu un loģisku. | | **Ņemts vērā** | Precizēts Noteikumu projekts, izslēdzot 12.punktu |
|  | Noteikumu projekta 13.punkts | **Tieslietu ministrija 23.11.2020. atzinumu Nr. 1-9.1/1237 5.iebildums:**  5. Lūdzam anotācijā sniegt papildu skaidrojumu par projekta 13.punktu, lai būtu saprotams, kāpēc ar grozījumiem tiek izņemta atsauce uz Eiropas Komisijas lēmumā noteiktajām publicitātes pasākumu prasībām. | | **Ņemts vērā** | Precizēta Noteikumu projekta Anotācija. |
|  | Noteikumu projekts kopumā | **Tieslietu ministrija 23.11.2020. atzinums Nr. 1-9.1/1237:**  Tieslietu ministrija papildus vērš uzmanību, ka atbalsta pasākumu (dīkstāves pabalsta) izmaksas regulējumam jābūt skaidram un pamatotam. No vienas puses, MK noteikumu 2.punkts paredz dīkstāves pabalsta izmaksu no 9.novembra, kad sāka piemērot ārkārtējās situācijas regulējumu. Taču dažām komersantu un pašnodarbināto grupām maksimāli stingri ierobežojumi saimnieciskai darbībai bija noteikti arī pirms ārkārtējās situācijas izsludināšanas (ko attiecīgi paredzēja Ministru kabineta 2020. gada 9. jūnija noteikumi Nr. 360 “Epidemioloģiskās drošības pasākumi Covid-19 infekcijas izplatības ierobežošanai”).  Tajā pašā laikā atbalsta pasākumi paredzēti līdz 2020.gada 31.decembrim, tātad šobrīd pārsniedzot ārkārtējās situācijas periodu, tātad arī arguments, ka dīkstāves pabalsts tiek paredzēts tikai par ārkārtējās situācijas periodu, neiztur kritiku, jo valsts jau uzreiz paredz ilgāku (par ārkārtējās situācijas periodu) dīkstāves pabalstu izmaksu.  Tā kā atbalsta pasākumu (dīkstāves pabalstu) izmaksas nosacījumi ir būtiski, aicinām ievērot konsekvenci to noteikšanā, lai izvairītos no iespējamām tiesvedībām, kad valsts noteiktais regulējums varētu tikt pārsūdzēts. | | Sniedzam skaidrojumu, ka atbalsts tiek piemērots līdz ar ārkārtas situācijas izsludināšanas brīdi, kad atbalsta mērķa grupai tika būtiski ierobežota saimnieciskā darbība. Ņemot vērā to, ka atbalsta mērķa grupas saimnieciskā darbība neatgūsies līdz ārkārtas situācijas beigām, atbalsta tiek paredzēts ilgākam perdiodam, kas ir līdz 31.12.2020. | |
| Atbildīgā amatpersona | | |  | |

Kristaps Soms

|  |
| --- |
| Ekonomikas ministrijas Uzņēmējdarbības konkurētspējas  departamenta direktors |
| tālr. 67013299 [Kristaps.Soms@em.gov.lv](mailto:Kristaps.Soms@em.gov.lv) |